My Girl (rêzefîlma TVyê ji 2005ê)

My Girl (bi koreyî: 마이걸, lat. Mai Geol) 2005 rêzefîlmek televîzyonê ya Koreya Başûr e ku Lee Da-hae, Lee Dong-wook, Lee Joon-gi, û Park Si-yeon wek sereke-artîst dileyîzin. Berhemeke hevpar a Kallista Co. Ltd. û DSP Entertainment (niha DSP Media) ye, ew ji 14ê kanûna pêşîn a 2005ê heya 2ê sibatê ya 2006an rojên çarşem û pêncşeman di saet 21:55an de ji bo 16 beşan li ser SBS hatiye weşandin. Rêzefîlma komediya romantîk di dema pêşandana xwe de serketî bû - di dema xwe de di rêza yekem de cîh girt û bi %24,9 gihîşt dereceya herî bilind a temaşevanan. Di eynî demê de lîstikvan Lee Da-hae, Lee Dong-wook û Lee Joon-gi jî xist nav stêrka pêla Koreyî .

Xulase 
Joo Yoo-rina ji Girava Jejuyê, bi bavê xwe re dimîne, ku mibtelayê qumarê ye. Ji ber deynên bavê xwe, Yoo-rin xisûsen di derewkirin û xapandinê de jêhatî bûye. Dema ku bavê wê ji giravê direve da ku xwe ji deyndaran veşêre, Yoo-rin bi biryar e ku ew bixwe piştgirî bide bavê xwe û deynên wî xilas bike. Rojekê, ew Seol Gong-chanê, yekane wêrisê serwetê L'Avenue Hotelê, nas dike.

Ji bo ku daxwaza dawî ya bapîrê xwe bi cih bîne, Gong-chan Yoo-rinê dixebitîne ku wekî neviya kalikê xwe yê wexteke dirêj windabûyî ye rol bike. Meaşek mehane û bonusek teklîfê wê dike û jê dixwaze ku ew rol bike, yanî wê tiştê bike ku ew bi awayê çêtirîn dike. Yoo-rin naxwaze derewan bike li zilamek ber mirinê, lê dîsa jî neçar dimîne ku bike, Yoo-rin teklîfê qebûl dike û dest bi rolkirina wekî neviya windabûyî dike. Lê belê, di nav qedereke xerîb de, dîtina neviya wî bapîrê ew qas kêfxweş dike ku ev yek li serê başbûneke tam peyda dike. Ji ber ku wan qebûl kirin ku pismam/dotmamê hev in, Gong-chan û Yoo-rin neçar dibin ku bi hev re di bin banekê de bijîn, û her ku wext derbas dibe, hevkêşiya di navbera wan de mezin dibe. Lêbelê eşq ji bo van herduyan heram e, ku divê wekî pismam/dotmam derbas bibin. . .

Lîstikvan

Sereke 

 Lee Da-hae wek Joo Yoo-rin

 Rêberek gerê ku berpirsiyarê meşandina gerên biçûk li Girava Jejuyê ye. Bavê wê mibtelayê qumarê ye, lê tevî temamê deynên ku wî dikişîne, Yoo-rin her gav rêyek dibîne ku ji bo vegerandina wan alî wî bike. Ew heyatek di binê averajê de derbas dike lê heya ku bavê wê li gel wê be bextewar e. Ji ber elimîna qumarê yê bavê wê, ew neçar maye ku welat bi welat bigere, her ku bavê wê ji deverekê direve cîhek din, da ku xwe ji deyndarên xwe dûr bixe. Vê yekê di netîceyê de jê re şiyana xeberdaneke birêkûpêk yê bi zimanên çînî û japonî dide qezenckirin, ku wekî rêberek gerê alîkariyek mezin e her gava ku ew neçar e geştiyarên ji Çînê û ji Japonê memnûn bike.

 Lee Dong-wook wek Seol Gong-chan

 Ew wêrisê tenê yê xwediyê L'Avenuel Hotel e, ku yek ji otelên herî baş ê Koreyê ye. Kalikê wî, Seol Woong, wî bi peywira dîtina neviya xwe wezîfedar dike, ku dotmamê Gong-chan e.

 Lee Joon-gi wek Seo Jung-woo 

 Kurê yek ji şirîkê mezin yê L'Avenuel Hotel e, û hevalê herî baş ê Gong-chan e. Eksê Gong-chanê ku berpirsiyar û kedkar e, Jung-woo playboy-ek e ku tê zanîn gelek hevalên wî yên keçik hene.

 Park Si-yeon wek Kim Se-hyun 

 Hezkirê berê yê Gong-chan e. Stêrkek geş e di cîhana tenîsê de, û ew bi hêviya ku bi Gong-chan re li hev were vedigere Koreyê.

Piştgirî 

 Jo Kye-hyung wek Ahn Jin-gyu
 Hwang Bo-ra wek Ahn Jin-şim
 Byun Hee-bong wekî Seol Woong (bapîrê Gong-chan)
 Ahn Suk-hwan wekî Jang Il-do
 Choi Ran wekî Bae In-sun (Apê keça Gong-chan)
 Lee Sa-bi wek Yoon Jin-kyung
 Kim Yong-rim wekî Jang Hyung-ja (diya Jung-woo)
 Jung Han-heon wek Joo Tae-hyung (bavê Yoo-rin)
 Oh Ji-young wekî alîkarê / rêhevalê Se-hyun
 Han Chae-young wek Choi Ha-na (neviya rastîn) 
 Jae Hee wekî Lee Mong-ryong (mêrê Ha-na)

Reytîng

Xelat 
2005 Xelatên Drama SBS

 Xelata Mikemmeliyê, Lîstikvana Di Drama Taybet: Lee Da-hae

2006 Xelatên Drama SBS

 10 Stêrkên Herî Baş: Lee Da-hae
 Xelata Stêrka Nû: Park Si-yeon

Çavkanî

Girêdanên derveyî 

 My Girl malpera fermî ya SBS 
 My Girl